اویان نیوز-ا اؤزل: هفتهنین بیرینجی گونو صوبح واختی اردبیل حبس خاناسیندا بیر نئچه محبوس اعدام ائدیلدی.
اویان نیوز موخبیرینین وئردیگی خبره گؤره هفتهنین بیرینجی گونو ۱۳ یانوار ۲۰۱۴ (۲۳ دی ۹۲)تاریخینده اعدام محکوم ائدیلمیش بیر نئچه محبوسو داردان آسمیشلار. اعدام ائدیلن شخصلرین آراسیندا ساده جه بیرینین کیملیگی بللی اولموشدور.
گونئی آذربایجانین گرمی شهریندن اولان ۴۰ یاشلی سخاوت ریضازاده اردبیل حبس خاناسیندا اعدام اولانلار ایچیندهدیر.
اویوشدوروجو ماددهلرین قاچاقمالچیلیغی ایله ایتتیهاملاندیریلان بو شخص حبس ائدیلدیکدن بیر ایل سونرا ۲۰۱۲-جی ایلده اعداما محکوم ائدیلمیشدی.
بو آنا قدر دیگر اعدام ائدیلن شخصلرین کیملیگی بللی اولمامیشدیر.
بو آنا قدر اعدام ائدیلن شخصلر حاقیندا ایران مئدیاسی ویا محکمهسی هر هانسی بیر خبر ویا آچیقلاما وئرمهمیشدیر.
اردبیل محکمه سینین حؤکملرین ایجراسی ایله باغلی قطعی داورانیلماسینین لازیملیغینی ایستهدیکدن سونرا اردبیل حبس خاناسیندا بو اعداملار گئرچکلشدیریدی.
قاصدی، ۶ یانوار ۲۰۱۴ تاریخینده(۱۶ دی ۹۲) اردبیل ویلایتینین محکمه رییسی نین موعاوینلر شوراسینین نؤوبهدن کنار ایجلاسیندا، محکمه ایشلرینده دیقتلی اولوب، اویغون حؤکملر وئرمک و حؤکملرین قطعی شکیلده اجراسینی، جینایتلرین قارشیسینی آلماق اوچون حل ائدیجی یول حسابلاییب، محکمه مسئوللارینین وئریلمیش حؤکملرین سورعتلی و قطعی اجراسینا دیقت یئتیرمهلرینی ایستهمیشدی.
اردبیل کئچمیش محکمه رییسی ریضایینین سؤیلهدیگینه گؤره ان آز ۴۰ نفر اویوشدورجو ماددهلرله باغلی اردبیل حبس خاناسیندا اعدام حؤکمونون ایجراسینی گؤزلهییر.
ریضایی، بو سؤزلری ۱ سئنتیابر ۲۰۱۳ (۱۰ شهریور ۹۲)تاریخینده اردبیل محکمهسینین یئنی رییسی و گئرمینین بؤلگهلریندن اولان اونگوتون محکمه بؤلمهسینین مسئولونون آند ایچمه مراسیمینده سؤیلهمیشدی.
ریضایینین بو ایجلاسدا، اویوشدورجو ماددهلرله باغلی حبس ائدیلنلرین ۲۱ نفرینین اعدامیندان خبر وئرمیشدی.
جزانی آزالتماق اوچون روشوت ایسته مک
آلینان خبره گؤره سخاوت رجبزاده اردبیل پروکورورلوغوندا اعداما محکوم ائدیلدیکدن سونرا محکمه ایشینین اینجیلنمهسی اوچون، عالی محکمه، تئهراندا ایشه باخماغا باشلامیش.بو آرادا تئهراندان بیر سیرالاری عاییله یه موراجیعت ائدیب حؤکم جزاسینین آزالدیلماسی اوچون اونلاردا پول ایستهمیشدیلر.
بو اینسانلار اعدام حؤکمونون داها آز بیر جزایا دییشمهسی اوچون محکوم شخصین عاییله سیندن ۲۰۰ میلیون تومن پول ایستهمیشدیلر.
“دللاللار” ویا “واسیطهلر”،ایراندا بیر سیرا حاکیملر و محکمه ایشچیلرینین یاردیمییلا پول قارشیلیغیندا، محکمه ایشلری، لایحهلری، شیکایتلری ایله باغلی ایش گؤرمهلرینی سؤز وئریرلر. عومومیتله بو “دللاللارین” ایشی حؤکم دییشدیرمک ویا جزانی آزالتماقدیر.
بو خبر یالنیز اویان نیوز قایناق وئریلهرک نشر ائدیله بیلر
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab